Coral Island is 'n selfsorgwoonstel met 3 slaapkamers na aan die strand in Bloubergstrand. Die area staan bekend as 'n fantastiese branderplankry- en vlieërplankry-strand en is bekend vir sy Tafelberg-uitsig. Dis 'n ideale wegbreekplek vir gaste wat op soek is na 'n luilekker seevakansie.
Dié mooi woonstel is op die derde verdieping geleë en is smaakvol gemeubileer en het 3 slaapkamers, 2 badkamers en 'n oopplan-leefarea met lieflike see-uitsigte. Die hoofslaapkamer het 'n koningingrootte-bed met 'n en suite-badkamer en 'n uitsig oor die see. Die tweede kamer het 'n koningingrootte-bed en die derde kamer het 2 enkelbeddens.
Die kombuis is goed toegerus met 'n yskas-vrieskas, mikrogolfoond, 'n oond en stoof, 'n skottelgoedwasser, wasmasjien en ander toebehore. Daar is 'n slim-TV in die leefarea met 'n DVD-speler, Netflix en sekere DStv-kanale. Die leefarea lei direk na die balkon wat toegerus is met 'n Weber-braai. Ander geriewe in die woonstel sluit gratis WiFi en veilige kelderparkeerplek vir 2 motors in. Die woonstel is op die derde verdieping en bereikbaar via trappe.
Coral Island is net 'n kort entjie stap vanaf die swemstrand en Doodles Restaurant. Daar is ook verskeie restaurante, winkels en parke binne 'n radius van 5 km, en 2 gholfbane met 18 putjies net 10 km van hier af. Kaapstad se middestad is slegs 18 km weg en die woonstel is op 'n MyCiti Bus-roete.
Let wel dat ons beheerliggaam baie streng is oor geraas na-ure, so dit is nie 'n partytjieplek nie. 'n Boete van R500 word gehef per oortreding van die beheerliggaam se reëls waarvoor die gas wat oortree aanspreeklik is.
'n Bespreking by Coral Island Three Bedroom Apartment sluit in: